CELEX: 32016D0034
Language: bg
Date: 2015-12-17 00:00:00
Title: Решение (ЕС) 2016/34 на Европейския парламент от 17 декември 2015 година относно създаването на анкетна комисия по измерването на емисиите в автомобилния сектор, нейните правомощия, числен състав и срок на мандата

15.1.2016   
            
            
               BG
            
            
               Официален вестник на Европейския съюз
            
            
               L 10/13
            
         РЕШЕНИЕ (ЕС) 2016/34 НА ЕВРОПЕЙСКИЯ ПАРЛАМЕНТ
   от 17 декември 2015 година
   относно създаването на анкетна комисия по измерването на емисиите в автомобилния сектор, нейните правомощия, числен състав и срок на мандата
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид представено от 283 членове на ЕП искане за създаване на анкетна комисия за разследване на предполагаеми нарушения и лошо администриране при прилагането на правото на Съюза във връзка с измерването на емисиите в автомобилния сектор,
            
         
               —
            
            
               като взе предвид предложението на Председателския съвет,
            
         
               —
            
            
               като взе предвид член 226 от Договора за функционирането на ЕС,
            
         
               —
            
            
               като взе предвид Решение 95/167/ЕО, Евратом, ЕОВС на Европейския парламент, Съвета и Комисията от 19 април 1995 г. относно реда и условията за упражняване на правото на разследване на Европейския парламент (1),
            
         
               —
            
            
               като взе предвид Регламент (ЕО) № 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (2),
            
         
               —
            
            
               като взе предвид Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (3),
            
         
               —
            
            
               като взе предвид Директива 2008/50/ЕО на Европейския парламент и на Съвета от 21 май 2008 г. относно качеството на атмосферния въздух и за по-чист въздух за Европа (4), както и текущите производства за установяване на неизпълнение на задължения по отношение на нея,
            
         
               —
            
            
               като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (5),
            
         
               —
            
            
               като взе предвид своята резолюция от 27 октомври 2015 г. относно измерването на емисиите в автомобилния сектор (6), в която се призовава за щателно разследване на ролята и отговорността на Комисията и органите на държавите членки, като се вземат предвид, наред с другото, проблемите, установени в доклада на Съвместния изследователски център на Комисията от 2011 г.,
            
         
               —
            
            
               като взе предвид проекта на регламент на Комисията за изменение на Регламент (ЕО) № 692/2008 по отношение на емисиите от леки превозни средства за превоз на пътници и товари (Евро 6) (D042120),
            
         
               —
            
            
               като взе предвид становището, представено на 28 октомври 2015 г. от Техническия комитет по моторните превозни средства (ТКМПС/TCMV), създаден съгласно член 40, параграф 1 от Директива 2007/46/ЕО,
            
         
               —
            
            
               като взе предвид член 198 от своя правилник,
            
         
               1.
            
            
               Решава да създаде анкетна комисия за разследване на предполагаеми нарушения и лошо администриране при прилагането на правото на Съюза във връзка с измерването на емисиите в автомобилния сектор, без да се засяга компетентността на националните съдилища или съдилищата на Съюза.
            
         
               2.
            
            
               Решава на анкетната комисия да бъде възложено:
               
                           —
                        
                        
                           да разследва предполагаемото неизпълнение от страна на Комисията на задължението по член 14, параграф 3 от Регламент (ЕО) № 715/2007 да прави преглед на циклите на изпитване, използвани за измерване на емисиите, и да ги адаптира, ако те вече не са задоволителни или вече не отразяват действителните емисии, с оглед на реалното отразяване на емисиите, отделяни от движещите се по пътищата автомобили, въпреки наличието на информация за сериозно и системно превишаване на граничните стойности на емисиите от превозните средства при нормална експлоатация, включително докладите на Съвместния изследователски център от 2011 и 2013 г. и изследването на Международния съвет за чист транспорт (ICCT), публикувано през май 2014 г., в разрез със задълженията, предвидени в член 5, параграф 1 от Регламент (ЕО) № 715/2007,
                        
                     
                           —
                        
                        
                           да разследва предполагаемото непредприемане от страна на Комисията и на органите на държавите членки на надеждни и ефективни действия за проследяване на прилагането и за налагане на спазването на изричната забрана за използване на измервателно-коригиращи устройства, както се предвижда в член 5, параграф 2 от Регламент (ЕО) № 715/2007,
                        
                     
                           —
                        
                        
                           да разследва предполагаемото невъвеждане от страна на Комисията по своевременен начин на изпитвания, отразяващи реалните условия на движение, и предполагаемото неприемане от нейна страна на мерки във връзка с използването на измервателно-коригиращи устройства, както се предвижда в член 5, параграф 3 от Регламент (ЕО) № 715/2007,
                        
                     
                           —
                        
                        
                           да разследва предполагаемото непредписване от държавите членки на разпоредби, съдържащи ефективни, пропорционални и възпиращи санкции, приложими при нарушения на разпоредбите на Регламент (ЕО) № 715/2007 от страна на производителите, включително използване на измервателно-коригиращи устройства, отказ за предоставяне на достъп до информация и фалшифициране на резултатите от изпитванията за типово одобрение или за съответствие в експлоатация, както се изисква в член 13, параграфи 1 и 2 от посочения регламент,
                        
                     
                           —
                        
                        
                           да разследва предполагаемото непредприемане от държавите членки на всички необходими мерки за осигуряване на прилагането на разпоредбата, съдържаща санкциите, приложими при нарушения на Регламент (ЕО) № 715/2007, както се изисква в член 13, параграф 1 от посочения регламент,
                        
                     
                           —
                        
                        
                           да събира и анализира информация с цел да установи дали Комисията и държавите членки са разполагали с доказателства за използването на измервателно-коригиращи устройства, преди Агенцията на Съединените американски щати за опазване на околната среда да издаде на 18 септември 2015 г. своето предупреждение за нарушение,
                        
                     
                           —
                        
                        
                           да събира и анализира информация относно прилагането от държавите членки на разпоредбите на Директива 2007/46/ЕО, и по-специално на разпоредбите на член 12, параграф 1 и член 30, параграфи 1, 3 и 4,
                        
                     
                           —
                        
                        
                           да събира и анализира информация с цел да установи дали Комисията и държавите членки са разполагали с доказателства за използването на измервателно-коригиращи устройства при измерването на емисиите на CO2,
                        
                     
                           —
                        
                        
                           да отправя всякакви препоръки, които счита за необходими във връзка с този въпрос.
                        
                     
         
               3.
            
            
               Решава, че анкетната комисия следва да представи междинен доклад в срок от шест месеца след започването на своята работа и да представи окончателния си доклад в срок от 12 месеца след започването на своята работа.
            
         
               4.
            
            
               Решава анкетната комисия да бъде съставена от 45 членове.
            
         
               5.
            
            
               Възлага на своя председател да осигури публикуването на настоящото решение в Официален вестник на Европейския съюз.
            
         
      (1)  ОВ L 113, 19.5.1995 г., стр. 1.
   
      (2)  ОВ L 171, 29.6.2007 г., стр. 1.
   
      (3)  ОВ L 263, 9.10.2007 г., стр. 1.
   
      (4)  ОВ L 152, 11.6.2008 г., стр. 1.
   
      (5)  ОВ L 140, 5.6.2009 г., стр. 1.
   
      (6)  Приети текстове, P8_TA(2015)0375.